Anna Kiesenhofer

Anna Kiesenhofer (genys an 14ves a vis Hwevrer 1991) ew diwrosores ha mathemategydhes a Ostri. 

Resegva akademek
Kiesenhofer a studhyas mathematek en Universita Teknogel Wien (2008–11), ow kowlwul hy mestronieth en Universita Kargront (2011–12). Hy a gawas PhD dhort Universita Liesteknogel Kataloni gen assay a-dro dhe Integrable systems on b-symplectic manifolds en 2016. Kiesenhofer hedhyw e'n jedh ew hwithrores woja-mestronieth en Ecole Polytechnique Federale de Lausanne (EPFL) hag esel a vagas hag a wra hwithra kehavalyansow dyffransek en radn anlinek a hwer en fysegieth mathemategel.
Resegva diwrosa
Tredh 2011 ha 2013 Kiesenhofer a wre kesstrifow triathlon, bes woja pestik, res o dhe hei lettya resek. Etho hi a besyas diwrosa woja 2014. Hi a omjunyas bagas katalonek Frigoríficos Costa Brava – Naturalium. Hi a waynyas kesstrif Gran Fondo New York, hag a worfennas war Mont Ventoux. Hi a assayas Tour de l'Ardèche, bes e’n gwettha pres hei a gawas kodh e’n kabm kensa, ha res o dhe hei omdedna woja hedna.  
En 2016 hi a waynyas Coupe d'Espagne. En mis Gwydngala hi a gemeras radn en Tour de l'Ardèche 'vel esel a'n para kesgwlasek. E’n treja kabm hi a veu onan a hwegh diwroser en ‘breakaway’, ow kwaynya an kabm war Mont Ventoux.   
En mis Gorefen 2021, 'vel an udnik kannas dhe Ostri e’n resek for' Olympek rag benenes en Tokyo, Nihon, hi a waynyas an pewas owr. Hi a worfednas 75 eylen kens an nessa diwrosores, Annemiek van Vleuten. Hi a draynyas heb dhyskador po para galwesik. 

Sewenyansow posek 
2016
 2a dre vras Tour Cycliste Féminin International de l'Ardèche
1a Kabm  3
2a Trial termyn, Kampyorieth Vor' Kenedhlek 
2019
 Kampyorieth Vor' Kenedhlek
1a 20px Trial termyn
1a 20px Resek for'
 5ves Ljubljana–Domžale–Ljubljana TT
 5ves Trial termyn, Kampyorieth Vor' Europek  
 8ves Chrono des Nations
2020
 1a 20px Trial termyn, Kampyorieth Vor' Kenedhlek
 3a dre vras  Tour Cycliste Féminin International de l'Ardèche
2021
 1a 15px Resek for' dhe venenes, 2020 Gwariow Olympek an Hav
 1a 20px Trial termyn, Kampyorieth Vor' Kenedhlek

Klass:Dinethyansow 1991
Klass:Europeanesow
Klass:Godhonydhesow
Klass:Kesstrivoryon Olympek
Klass:Ostrians
Klass:Sportyadesow